section_heading: Recenzije
paragraph_text: Melody Maker u svojoj je recenziji izjavio: "Otišao je na nemoguću misiju: stvoriti pravo zvukovlje progresivnog rocka za 1990-te koristeći se modernom tehnologijom, ali izbjegavajući umišljenost proga. I to mu je u potpunosti pošlo za rukom. To je čudna i divna smjesa koja se sastoji od ambijentalnosti [The] Orba, remiksova [Future Sound of Londona], Metallicine žestine i tako dalje. Ambijentalni svemirski prizvuci, tehnološki rezovi i gregorijanski korali čine teksturu zvuka, ali vatru u srcu buke čini dobra stara gitara. Upozorenje: ovdje ima solaža, ali su svirane na tako snažan i čist način da se neće svidjeti svima."